চোখে অনেক স্বপ্ন ছিল। সামনে মাধ্যমিক। তাতে ভাল রেজাল্টের জন্য অক্লান্ত চেষ্টায় ছিল ১৬ বছরের প্রিয়া। মাত্র কয়েকটা ঘণ্টা বদলে দিয়েছে সব ছবি। আগুনের গ্রাসে চলে গেল প্রাণটাই। অকালে ঝরে গেল, সম্ভাবনাময় একটি স্বপ্ন।
 ওয়েব ডেস্ক : চোখে অনেক স্বপ্ন ছিল। সামনে মাধ্যমিক। তাতে ভাল রেজাল্টের জন্য অক্লান্ত চেষ্টায় ছিল ১৬ বছরের প্রিয়া। মাত্র কয়েকটা ঘণ্টা বদলে দিয়েছে সব ছবি। আগুনের গ্রাসে চলে গেল প্রাণটাই। অকালে ঝরে গেল, সম্ভাবনাময় একটি স্বপ্ন। মেধাবী ছাত্রী প্রিয়া এবার টেস্টেও খুব ভাল রেজাল্ট করে। সেকেন্ড হয়েছিল দমদমের বীরপাড়া শিল্পকলা স্কুলের এই ছাত্রী। সব স্বপ্নে দাড়ি টেনে দিল, ভয়াবহ অগ্নিকাণ্ড। দিশেহারা পরিবার। শুধু তো প্রিয়াই নয়, আগুন কেড়ে নিয়েছে তার কাকার প্রাণও।  গতকাল রাতে ভয়াবহ অগ্নিকাণ্ড পুড়ে গেল পাতিপুকুরে সুভাষ কলোনির ২০টি বাড়ি। প্রিয়া সহ দু'জনের মৃত্যু হয়েছে সেখানে। আহত হয়েছেন কয়েকজন। আশঙ্কাজনক অবস্থায় তাঁদের চিকিত্‍সা চলছে হাসপাতালে।